PATVIRTINTA

 Ignalinos r. Vidiškių gimnazijos

direktoriaus 2016 m. vasario 2 d.

 įsakymu Nr. V- 14

**IGNALINOS R. VIDIŠKIŲ GIMNAZIJOS MOKINIŲ MAITINIMO**

**ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Ignalinos r. Vidiškių gimnazijos mokinių maitinimo tvarkos aprašas (toliau – Tvarkos aprašas) nustato vaikų, kurie mokosi Ignalinos r. Vidiškių gimnazijoje (toliau – Gimnazijoje), maitinimo reikalavimus.

2. Šio Tvarkos aprašo tikslas – sudaryti sąlygas sveikatai palankiai vaikų mitybai, užtikrinti geriausią maisto saugą ir kokybę, patenkinti vaikų maisto medžiagų fiziologinius poreikius, ugdyti sveikos mitybos įgūdžius.

3. Tvarkos aprašo reikalavimai privalomi vykdyti Gimnazijos vadovui (toliau – Vadovas).

**II. NUORODOS**

4. Šiame Tvarkos apraše pateikiamos nuorodos į šiuos teisės aktus:

4.1. Lietuvos Respublikos Vyriausybės 1999 m. gegužės 7 d. nutarimą Nr. 544 „Dėl Darbų ir veiklos sričių, kuriose leidžiama dirbti darbuotojams, tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis, sąrašo ir šių darbuotojų sveikatos tikrinimosi tvarkos patvirtinimo“ (Žin., 1999, Nr. [41-1294](https://www.e-tar.lt/portal/lt/legalAct/TAR.6A8A7A3BBCDC); 2002, Nr. 73-3127);

4.2. Lietuvos Respublikos žemės ūkio ministro 1999 m. liepos 1 d. įsakymą Nr. 288 „Dėl Privalomųjų kakavos ir šokolado produktų kokybės reikalavimų patvirtinimo“ (Žin., 1999, Nr. [60-1964](https://www.e-tar.lt/portal/lt/legalAct/TAR.AF268D203E81));

4.3. Lietuvos Respublikos sveikatos apsaugos ministro 1999 m. lapkričio 25 d. įsakymą Nr. 510 „Dėl Rekomenduojamų paros maistinių medžiagų ir energijos normų tvirtinimo“ (Žin., 1999, Nr. [102-2936](https://www.e-tar.lt/portal/lt/legalAct/TAR.D3B11DAD7AA2));

4.4. Lietuvos Respublikos produktų saugos įstatymą (Žin., 1999, Nr. [52-1673](https://www.e-tar.lt/portal/lt/legalAct/TAR.A845E65C32A2); 2001, Nr. [64-2324](https://www.e-tar.lt/portal/lt/legalAct/TAR.95C07ABF83CC));

4.5. Lietuvos Respublikos maisto įstatymą (Žin., 2000, Nr. [32-893](https://www.e-tar.lt/portal/lt/legalAct/TAR.5B99A78DA6C7); 2005, Nr. [142-5107](https://www.e-tar.lt/portal/lt/legalAct/TAR.C4B4A8900D2F));

4.6. 2002 m. sausio 28 d. Europos Parlamento ir Tarybos reglamentą (EB) 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (OL *2004 m. specialusis leidimas*, 15 skyrius, 6 tomas, p. 463);

4.7. 2002 m. balandžio 12 d. Lietuvos Respublikos Vyriausybės nutarimą Nr. 519 „Dėl valstybinio strateginio atliekų tvarkymo plano patvirtinimo“ (Žin., 2002, Nr. [40-1499](https://www.e-tar.lt/portal/lt/legalAct/TAR.9945210D6571); 2007, Nr. [122-5003](https://www.e-tar.lt/portal/lt/legalAct/TAR.D6E09DE0D6BF));

4.8. Lietuvos Respublikos visuomenės sveikatos priežiūros įstatymą (Žin., 2002, Nr. [56-2225](https://www.e-tar.lt/portal/lt/legalAct/TAR.DD80CF948782));

4.9. Lietuvos Respublikos švietimo įstatymą (Žin., 1991, Nr. [23-593](https://www.e-tar.lt/portal/lt/legalAct/TAR.9A3AD08EA5D0); 2003, Nr. [63-2853](https://www.e-tar.lt/portal/lt/legalAct/TAR.0546D91E9C63); 2011, Nr. [38-1804](https://www.e-tar.lt/portal/lt/legalAct/TAR.E2EBE95E7723));

4.10. Lietuvos Respublikos sveikatos apsaugos ministro 2003 m. liepos 23 d. įsakymą Nr. V-455 „Dėl Lietuvos higienos normos HN 24:2003 „Geriamojo vandens saugos ir kokybės reikalavimai“ patvirtinimo“ (Žin., 2003, Nr. [79-3606](https://www.e-tar.lt/portal/lt/legalAct/TAR.2099D15473C7));

4.11. Valstybinės maisto ir veterinarijos tarnybos direktoriaus 2003 m. gruodžio 15 d. įsakymą Nr. B1-955 „Dėl Lietuvos Respublikoje išaugintų šviežių vaisių, daržovių, uogų, bulvių atitikties deklaracijos išdavimo reikalavimų patvirtinimo“ (Žin., 2004, Nr. [3-21](https://www.e-tar.lt/portal/lt/legalAct/TAR.BA98A0110C1F));

4.12. 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (OL *2004 m. specialusis leidimas*, 13 skyrius, 34 tomas, p. 319);

4.13. 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (OL *2004 m. specialusis leidimas,* 3 skyrius, 45 tomas, p. 14);

4.14. 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL *2004 m. specialusis leidimas,* 3 skyrius, 45 tomas, p. 200);

4.15. Lietuvos Respublikos sveikatos apsaugos ministro 2005 m. rugsėjo 1 d. įsakymą Nr. V-675 „Dėl Lietuvos higienos normos HN 15:2005 „Maisto higiena“ patvirtinimo“ (Žin., 2005, Nr. [110-4023](https://www.e-tar.lt/portal/lt/legalAct/TAR.68AF35CB36BB));

4.16. Lietuvos Respublikos socialinių paslaugų įstatymą (Žin., 2006, Nr. [17-589](https://www.e-tar.lt/portal/lt/legalAct/TAR.91609F53E29E));

4.17. Lietuvos Respublikos sveikatos apsaugos ministro 2006 m. kovo 9 d. įsakymą Nr. V-168 „Dėl Lietuvos higienos normos HN 26:2006 „Maisto produktų mikrobiologiniai kriterijai“ patvirtinimo“ (Žin., 2006, Nr. [31-1096](https://www.e-tar.lt/portal/lt/legalAct/TAR.1795EC045C7B));

4.18. Lietuvos Respublikos socialinės paramos mokiniams įstatymą (Žin., 2006, Nr. [73-2755](https://www.e-tar.lt/portal/lt/legalAct/TAR.915C6D6EB2A5); 2008, Nr. [63-2382](https://www.e-tar.lt/portal/lt/legalAct/TAR.8111E1744672); 2009, Nr. [153-6886](https://www.e-tar.lt/portal/lt/legalAct/TAR.2B4F5F417A44));

4.19. 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (OL 2007, L 299, p. 1);

4.20. Lietuvos Respublikos žemės ūkio ministro 2007 m. lapkričio 29 d. įsakymą Nr. 3D-524 „Dėl išskirtinės kokybės žemės ūkio ir maisto produktų“ (Žin., 2007, Nr. [126-5142](https://www.e-tar.lt/portal/lt/legalAct/TAR.80E7AFD6BA12));

4.21. Lietuvos Respublikos sveikatos apsaugos ministro 2007 m. gruodžio 29 d. įsakymą Nr. V-1090 „Dėl Rekomenduojamų maisto produktų paros normų socialinę globą gaunantiems asmenims patvirtinimo“ (Žin., 2008, Nr. [4-152](https://www.e-tar.lt/portal/lt/legalAct/TAR.0CF544935E62));

4.22. 2008 m. liepos 10 d. Komisijos reglamentą (EB) Nr. 657/2008, kuriuo nustatomos išsamios Tarybos reglamento (EB) Nr. 1234/2007 taikymo taisyklės, susijusios su Bendrijos pagalba aprūpinant pienu ir tam tikrais pieno produktais švietimo įstaigų moksleivius (OL 2008, L 183, p. 17);

4.23. Lietuvos Respublikos sveikatos apsaugos ministro 2008 m. rugsėjo 15 d. įsakymą Nr. V-884 „Dėl Lietuvos higienos normos HN 54:2008 „Maisto produktai. Didžiausios leidžiamos teršalų ir pesticidų likučių koncentracijos“ patvirtinimo“ (Žin., 2008, Nr. [109-4175](https://www.e-tar.lt/portal/lt/legalAct/TAR.5714DC817BBA));

4.24. Lietuvos Respublikos valstybinės maisto ir veterinarijos tarnybos direktoriaus 2008 m. spalio 15 d. įsakymą Nr. B1-527 „Dėl Maisto tvarkymo subjektų patvirtinimo ir registravimo reikalavimų patvirtinimo“ (Žin., 2008, Nr. [123-4693](https://www.e-tar.lt/portal/lt/legalAct/TAR.5FFAB91439B5));

4.25. Lietuvos Respublikos žemės ūkio ministro 2009 m. sausio 12 d. įsakymą Nr. 3D-13 „Dėl Nealkoholinių gėrimų ir giros apibūdinimo, gamybos ir prekinio pateikimo techninio reglamento patvirtinimo“ (Žin., 2009, Nr. [7-252](https://www.e-tar.lt/portal/lt/legalAct/TAR.4C305C72ED4B));

4.26. 2009 m. balandžio 7 d. Komisijos reglamentą (EB) Nr. 288/2009, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl Bendrijos pagalbos tiekiant vaisius ir daržoves, perdirbtų vaisių ir daržovių bei bananų produktus vaikams į švietimo įstaigas, įgyvendinant vaisių vartojimo skatinimo mokyklose programą (OL 2009, L 94, p. 38);

4.27. Lietuvos Respublikos žemės ūkio ministro 2009 m. liepos 15 d. įsakymą Nr. 3D-488 „Dėl Importuojamų, eksportuojamų ir tiekiamų į vidaus rinką šviežių vaisių ir daržovių atitikties prekybos standartams tikrinimo taisyklių patvirtinimo“ (Žin., 2009, Nr. [84-3548](https://www.e-tar.lt/portal/lt/legalAct/TAR.E1A0170BBA13));

4.28. Lietuvos higienos normą HN 124:2014 „Vaikų socialinės globos įstaigos: bendrieji sveikatos saugos reikalavimai“, patvirtintą Lietuvos Respublikos sveikatos apsaugos ministro 2009 m. rugsėjo 1 d. įsakymu Nr. V-714 „Dėl Lietuvos higienos normos HN 124:2009 „Vaikų socialinės globos įstaigos: bendrieji sveikatos saugos reikalavimai“ patvirtinimo“ (Žin., 2009, Nr. [107-4494](https://www.e-tar.lt/portal/lt/legalAct/TAR.1BA964C860FF));

4.29. 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (OL 2008 L 354, p. 16) su paskutiniais pakeitimais, padarytais 2015 m. kovo 31 d. Komisijos reglamentu (ES) Nr. 2015/537 (OL 2015 L 88, p. 1)“;

4.30. Lietuvos Respublikos sveikatos apsaugos ministro 2010 m. balandžio 22 d. įsakymą Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“ (Žin., 2010, Nr. [50-2454](https://www.e-tar.lt/portal/lt/legalAct/TAR.AF02472A1EBF));

4.31. Lietuvos Respublikos sveikatos apsaugos ministro 2010 m. liepos 19 d. įsakymą Nr. V-640 „Dėl „Rekomenduojamų maisto produktų atšildymo, pirminio ir šiluminio apdorojimo nuostolių sąrašo“ patvirtinimo“ (Žin., 2010, Nr. [89-4733](https://www.e-tar.lt/portal/lt/legalAct/TAR.5CF7E7D357E3));

4.32. Lietuvos Respublikos sveikatos apsaugos ministro 2010 m. spalio 4 d. įsakymą Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“ (Žin., 2010, Nr. [120-6147](https://www.e-tar.lt/portal/lt/legalAct/TAR.33E46D29550F));

4.33. Lietuvos Respublikos sveikatos apsaugos ministro 2011 m. gegužės 2 d. įsakymą Nr. V-417 „Dėl Lietuvos higienos normos HN 16:2006 „Medžiagų ir gaminių, skirtų liestis su maistu, specialieji sveikatos saugos reikalavimai“ patvirtinimo“ (Žin., 2011, Nr. [54-2620](https://www.e-tar.lt/portal/lt/legalAct/TAR.47CF5031676F)).

**III. SĄVOKOS IR JŲ APIBRĖŽIMAI**

5. Šiame Tvarkos apraše vartojamos sąvokos ir jų apibrėžimai:

**Mechaniškai atskirta mėsa** – produktas, gautas mechaninėmis priemonėmis nuėmus mėsą nuo kaulų, gautų mėsą iškaulinėjus, arba nuo paukščių skerdenų, kai raumens skaidulų struktūra suardoma arba pakeičiama [5.13].

**Pritaikytas maitinimas** – toks maitinimas, kuris užtikrina tam tikro sveikatos sutrikimo (alergija tam tikriems maisto produktams, virškinimo sistemos ligos ar remisinės jų būklės ir kt.) nulemtus, vaiko (asmens) individualius maistinių medžiagų ir energijos poreikius, parenkant toleruojamus maisto produktus, jų gamybos būdą, konsistenciją ir valgymo režimą, ir yra raštiškai rekomenduojamas gydytojo.

**Šiltas maistas** – maistas, patiekiamas kaip karštas patiekalas, iki patiekimo vartoti laikomas ne žemesnėje kaip +68C temperatūroje.

**Užkandis** – maisto produktas ar patiekalas, neįtrauktas į pietų valgiaraštį.

**Valgiaraštis** – patiekiamų dienos maisto produktų ir patiekalų sąrašas.

5.1. Kitos sąvokos atitinka kituose teisės aktuose vartojamas sąvokas.

**IV. VAIKŲ MAITINIMO ORGANIZAVIMO BENDRIEJI REIKALAVIMAI**

6. Ignalinos rajono savivaldybė yra atsakingas už tai, kad būtų sudarytos sąlygos vaikų maitinimui organizuoti [4.9, 4.16].

7. Gimnazijos vadovas yra atsakingas už vaikų maitinimo organizavimą ir šio Tvarkos aprašo nuostatų įgyvendinimą.

8. Maisto produktų tiekimas, maisto tvarkymo vietos įrengimas ir maisto tvarkymas atitinka teisės aktų [4.6, 4.12, 4.13, 4.15, 4.24, 4.28] reikalavimus.

9. Vaisiai, daržovės, uogos, bulvės perkami iš fizinių asmenų, kurie turi laikytis Valstybinės maisto ir veterinarijos tarnybos direktoriaus nustatytų reikalavimų [4.11] ir išduoda atitikties deklaraciją, vadovaudamiesi žemės ūkio ministro įsakymu [4.27]. Atitikties deklaracijos 3 punkto, jeigu minėta produkcija nerūšiuojama pagal klases, pildyti nereikia.

10. Už šio Tvarkos aprašo nuostatų laikymąsi [4.1, 4.4, 4.6, 4.7, 4.12, 4.15, 4.17, 4.23, 4.24, 4.33] atsakingas maitinimo paslaugos teikėjas.

11. Vaikų maitinimas organizuojamas Gimnazijos valgykloje ir kitose vaikams maitinti pritaikytose patalpose ar vietose laikantis nustatytų maisto saugos ir maisto tvarkymo reikalavimų [4.12, 4.15, 4.17, 4.23, 4.24, 4.33] ir sudarant sąlygas kiekvienam vaikui pavalgyti prie švaraus stalo.

12. Gimnazijoje vaikai turi gauti šilto maisto.

13. Maisto paruošimas ir patiekalų įvairumas atitinka vaikų amžių ir sveikos mitybos rekomendacijas (www.smlpc.lt/metodine\_medžiaga).

14. Pusryčiams vaikas gauna 20–25 proc., pietums – 30–40 proc., pavakariams ar priešpiečiams – 10–15 proc. (gali būti organizuojami abu šie maitinimai, tada jų bendras kaloringumas turi sudaryti 10–15 proc.), vakarienei – 20–25 proc. rekomenduojamo paros maisto raciono [4.3] kaloringumo, jei tokie maitinimai numatyti valgiaraščiuose.

15. Vaikų maitinimui Gimnazijoje draudžiamos tiekti šios maisto produktų grupės: bulvių, kukurūzų ar kitokie traškučiai, kiti riebaluose virti, skrudinti ar spraginti gaminiai; saldainiai; šokoladas ir šokolado gaminiai; konditerijos gaminiai su glajumi, glaistu, šokoladu ar kremu; sūrūs gaminiai (kuriuose druskos daugiau kaip 1 g/100 g; sūryje ir mėsos gaminiuose – daugiau kaip 1,7 g/100 g); maisto produktai bei kramtomoji guma su maisto priedais (šio Tvarkos aprašo 3 priedas); gėrimai, kurių sudėtyje pridėtinio cukraus daugiau kaip 5 g/100 g; gazuoti gėrimai; energiniai gėrimai; gėrimai ir maisto produktai, pagaminti iš (arba kurių sudėtyje yra) kavamedžio pupelių kavos ar jų ekstrakto; cikorijos, gilių ar grūdų gėrimai (kavos pakaitalai); kisieliai; sultinių, padažų koncentratai; rūkyta žuvis; konservuoti mėsos ir žuvies gaminiai (jie leidžiami bendrojo ugdymo įstaigose organizuojamų vasaros stovyklų metu ar sudarant maisto paketus į namus); nepramoninės gamybos konservuoti gaminiai; žlėgtainiai; mechaniškai atskirta mėsa ir jos gaminiai; subproduktai ir jų gaminiai (išskyrus liežuvius ir kepenis); maisto papildai; maisto produktai, pagaminti iš genetiškai modifikuotų organizmų (toliau – GMO), arba maisto produktai, į kurių sudėtį įeina GMO; maisto produktai, į kurių sudėtį įeina iš dalies hidrinti augaliniai riebalai; maisto produktai, neatitinkantys šio Tvarkos aprašo 4 priede nustatytų kokybės reikalavimų [4.2, 4.13, 4.25, 4.29].

16. Vaikams maitinti rekomenduojami šie maisto produktai: daržovės, bulvės, vaisiai, uogos ir jų patiekalai, sultys (ypač šviežios); grūdiniai (duonos gaminiai, kruopų produktai) ir ankštiniai produktai; pienas ir pieno produktai; liesa mėsa ir jos produktai; žuvis ir jos produktai; aliejus (turi būti mažiau vartojama gyvūninės kilmės riebalų: riebi mėsa ir mėsos produktai turi būti keičiami liesa mėsa, paukštiena, žuvimi ar ankštinėmis daržovėmis; gyvūninės kilmės riebalai ir margarinas, kur įmanoma, keičiami aliejais); kiaušiniai; geriamasis vanduo ir natūralus mineralinis bei šaltinio vanduo (negazuoti). Maisto produktus rekomenduojama tiekti iš ekologinės gamybos ūkių ar išskirtinės kokybės produktų gamintojų [4.20].

17. Patiekalų gaminimo ir patiekimo reikalavimai:

17.1. patiekiamas maistas gaminamas ir patiekiamas tą pačią dieną;

17.2. patiekiamas maistas yra kokybiškas, įvairus ir atitinka saugos reikalavimus [4.12, 4.15, 4.17, 4.23, 4.24, 4.33];

17.3. pirmenybė teikiama maistines savybes tausojantiems patiekalų gamybos būdams: virimui vandenyje ar garuose, troškinimui;

17.4. gaminant maistą nenaudojami prieskonių mišiniai, kurių sudėtyje yra maisto priedų;

17.5. gaminant maistą naudojama kuo mažiau druskos ir cukraus;

17.6. rūkyti mėsos gaminiai tiekiami ne dažniau kaip kartą per savaitę;

17.7. jei patiekalui gaminti naudojama malta mėsa ir virtuvėje yra sąlygos, ji malama patiekalo gaminimo dieną;

17.8. kiekvieną dieną patiekiama daržovių ar vaisių, rekomenduotina, šviežių;

17.9. tas pats patiekalas tiekiamas ne dažniau nei kartą per savaitę;

17.10. karštas pietų patiekalas gaminamas iš daug baltymų turinčių produktų (mėsa, paukštiena, žuvis, kiaušiniai, ankštiniai, pienas ir pieno produktai) ir angliavandenių turinčių produktų. Su karštu patiekalu patiekiamos daržovės, vaisiai arba jų salotos;

17.11. valgymo metu ant stalų nededama druskos, pipirų, garstyčių;

17.12. jei tiekiama arbata, sudaroma galimybė atsigerti nesaldintos arbatos.

18. Gimnazijoje sudarytos higieniškos sąlygos nemokamai atsigerti geriamojo vandens (rekomenduotina, kambario temperatūros, pvz., pilstomo iš geriamajam vandeniui skirtų indų, talpų, automatų ir pan.), net jei vaikai nemaitinami [4.10]. Sudaryta galimybė vaikams gauti ir karšto virinto geriamojo vandens.

19. Draudžiama naudoti susidėvėjusius, įskilusius, apdaužytais kraštais indus bei aliumininius įrankius ir indus.

20. Gimnazijos valgykloje ar kitoje patalpoje, kurioje maitinami vaikai, matomoje vietoje skelbiama:

20.1. einamosios dienos valgiaraščiai;

20.2. maisto pasirinkimo piramidės plakatas ar kita sveiką mitybą skatinanti informacija;

20.3. Valstybinės maisto ir veterinarijos tarnybos nemokamos telefono linijos numeris (skambinti maisto saugos ir sudėties klausimais) [4.5] bei teritorinės visuomenės sveikatos priežiūros įstaigos telefono numeris (skambinti maitinimo organizavimo ir valgiaraščių klausimais).

20.4. Tvarkos aprašas ir valgiaraščiai skelbiami gimnazijos interneto svetainėje.

21. Už šio Tvarkos aprašo 20 punkte išvardytos informacijos skelbimą atsakingas Vadovas ar jo įgaliotas asmuo.

22. Gimnazija dalyvauja šiose Europos Sąjungos finansuojamose programose:

22.1. pieno produktų vartojimo vaikų ugdymo ir švietimo įstaigose programoje „Pienas vaikams“ [4.19, 4.22];

22.2. vaisių vartojimo skatinimo mokyklose programoje [4.26].

23. Gimnazijoje maitinant suaugusius asmenis, jiems nepateikiami šio Tvarkos aprašo reikalavimų neatitinkantys maisto produktai ar patiekalai vaikų maitinimo metu.

24. Gimnazijoje nereklamuojami maisto produktai, išvardyti šio Tvarkos aprašo 15 punkte.

**V. VAIKŲ MAITINIMO ORGANIZAVIMAS GIMNAZIJOJE**

25. Gimnazijoje kasdien organizuojami pietūs, kurių metu sudarytos sąlygos vaikams pavalgyti šilto maisto.

26. Patiekalai pietums patiekiami pagal valgiaraštį.

27. Valgiaraščiai sudaromi atsižvelgiant į Gimnazijoje besimokančių mokinių amžių. Skiriamos dvi amžiaus grupės (6–10 metų ir 11 metų bei vyresnio amžiaus mokiniai).

28. Pietų metu patiekiami pasirinkti keli karšti pietų patiekalai ir keli garnyrai. Vienas iš karštų pietų patiekalų yra tausojantis virškinimo sistemą – pagamintas verdant vandenyje ar garuose arba troškintas. Valgiaraštyje toks patiekalas pažymimas žodžiu „Tausojantis“.

29. Gimnazijoje taip pat gali būti:

29.1. papildomas mokinių maitinimas (pusryčiai, pavakariai) [4.18];

29.2. laisvai pasirenkami šalti ir (ar) šilti užkandžiai.

30. Organizuojant papildomą mokinių iš mažas pajamas gaunančių šeimų maitinimą, sudaromi papildomų maitinimų (pusryčių, pavakarių) valgiaraščiai.

31. Gimnazijoje numačius galimybę laisvai pasirinkti užkandžius, jie būtų tiekiami pagal maisto produktų asortimento sąrašus, atsižvelgiant į šio Tvarkos aprašo 15 punktą. Užkandžių asortimento sąraše nurodomas maisto produkto ar patiekalo pavadinimas, gamintojas bei etiketėje ar receptūros ir gamybos technologiniuose aprašymuose nurodytos sudedamosios dalys.

**VI. VAIKŲ MAITINIMO VALGIARAŠČIŲ SUDARYMO REIKALAVIMAI**

32. Vaikų maitinimo valgiaraščiai sudaromi atsižvelgiant į rekomenduojamas paros energijos ir maistinių medžiagų normas vaikams bei į vaikų buvimo trukmę Gimnazijoje. Valgiaraščių paros energinė ir maistinė vertė gali nukrypti nuo normos iki dešimt procentų, o 15 dienų energinės ir maistinės vertės nuokrypio vidurkis – iki penkių procentų.

33. Gimnazijoje valgiaraščiai sudaromi ne mažiau kaip 15 dienų laikotarpiui.

34. Gimnazijos valgiaraščiuose prie kiekvieno patiekalo nurodomas jo kiekis (g). Valgiaraščiuose nurodytų patiekalų receptūros ir gamybos technologiniuose aprašymuose nurodomi naudojami maisto produktai, jų sudėtis, bruto ir neto kiekiai (g), gamybos būdas (virimas vandenyje ar garuose, kepimas ir pan.) [4.31].

35. Gimnazija, dalyvaudama programoje „Pienas vaikams“ ir (ar) vaisių vartojimo skatinimo mokyklose programoje, šių programų maisto produktų į valgiaraščius neįtraukia.

36. Vaikų nuo 1 iki 18 metų amžiaus maitinimo valgiaraščiai sudaromi (pasirinktinai):

36.1. pagal patiekalų receptūrų pavyzdžius, pateiktus interneto svetainėje (www.smlpc.lt/lt/mityba\_ir\_fizinis\_aktyvumas/mityba);

36.2. pagal juridinių ar fizinių asmenų parengtus ir su Sveikatos apsaugos ministerija suderintus patiekalų receptūrų rinkinius ar jų ir šio Tvarkos aprašo 36.1 punkte pateiktų receptūrų kombinacijas;

36.3. savarankiškai maitinimo paslaugos teikėjo, vadovaujantis šio Tvarkos aprašo reikalavimais;

36.4. pagal gydytojo raštiškas rekomendacijas (pritaikyto maitinimo).

37. Valgiaraščiai, parengti pagal šio Tvarkos aprašo 36.3 ir 36.4 punktus, atitinka šiame Tvarkos apraše išdėstytus valgiaraščių sudarymo reikalavimus ir derinami su teritorine visuomenės sveikatos priežiūros įstaiga. Vadovas arba jo įgaliotas asmuo iki maitinimo paslaugos teikimo pradžios pateikia valgiaraščius derinti teritorinei visuomenės sveikatos priežiūros įstaigai [4.8].

38. Teritorinės visuomenės sveikatos priežiūros įstaigos atlieka valgiaraščių, parengtų vadovaujantis šio Tvarkos aprašo 36.3 ir 36.4 punktais, įvertinimą per dvidešimt darbo dienų nuo jų gavimo. Esant poreikiui teritorinė visuomenės sveikatos priežiūros įstaiga gali paprašyti detalesnės informacijos, reikalingos valgiaraščiams įvertinti. Vertinimo rezultatai surašomi „Valgiaraščių vertinimo pažymoje“ 2 egzemplioriais (Tvarkos aprašo 1 priedas). Kiekvienas suderintų valgiaraščių lapas pažymimas teritorinės visuomenės sveikatos priežiūros įstaigos žyma.

39. Pasikeitus valgiaraščiams, parengtiems vadovaujantis šio Tvarkos aprašo 36.3 ir 36.4 punktais, jie pakartotinai derinami su teritorine visuomenės sveikatos priežiūros įstaiga. Atliekant nereikšmingus keitimus, t. y. pakeitus vieną maisto produktą tos pačios maisto produktų grupės kitu maisto produktu, kai mitybinė vertė nepablogėja, o energinė vertė pasikeičia ne daugiau kaip dešimt procentų, valgiaraščiai pakartotinai su teritorine visuomenės sveikatos priežiūros įstaiga nederinami.

48. Mokyklos visuomenės sveikatos priežiūros specialistas (jo nesant – kitas Vadovo įgaliotas asmuo) pagal kompetenciją prižiūri, kad vaikų maitinimas būtų organizuojamas pagal Tvarkos aprašo reikalavimus. Gimnazijoje, kurioje maitinimo paslaugas teikia pati gimnazija, Valgiaraščių ir vaikų maitinimo atitikties patikrinimo žurnalo (Tvarkos aprašo 2 priedas) pildyti nereikia [4.4, 4.8].

**VII. MOKINIŲ NEMOKAMO MAITINIMO ORGANIZAVIMAS**

1. Mokiniams nemokamas maitinimas skiriamas:
	1. nuo mokslo metų pradžios iki mokslo metų pabaigos;
	2. pateikus prašymą – paraišką mokslo metais – nuo informacijos apie priimtą sprendimą dėl nemokamo maitinimo gavimo Gimnazijoje kitos dienos iki mokslo metų pabaigos;
	3. vasaros atostogų metu Gimnazijoje organizuojamose dieninėse vasaros poilsio stovyklose, jei paskutinį mokslo metų mėnesį mokinys turėjo teisę gauti nemokamą maitinimą pagal Kreipimosi dėl socialinės paramos mokiniams tvarkos aprašo 4, 5 punktus, be atskiro prašymo nuo Gimnazijos organizuojamos dieninės vasaros poilsio stovyklos pradžios. Kai teisė gauti nemokamą maitinimą pagal Kreipimosi dėl socialinės paramos mokiniams tvarkos aprašo 4, 5 punktus atsirado vėliau, vasaros atostogų metu Gimnazijoje organizuojamose dieninėse vasaros poilsio stovyklose nemokamas maitinimas skiriamas pagal pareiškėjo prašymą nuo informacijos apie priimtą sprendimą dėl socialinės paramos mokiniams gavimo Gimnazijoje kitos dienos.
2. Mokinių nemokamas maitinimas teikiamas Gimnazijoje, Dūkšto ir Mielagėnų skyriuose, neatsižvelgiant į jų gyvenamąją vietą. Gimnazijoje už mokinių nemokamo maitinimo nustatytos tvarkos vykdymą atsakingas Vadovas.
3. Vadovas, gavęs Socialinės paramos ir kaimo reikalų skyriaus vedėjo pasirašyto sprendimo „Dėl socialinės paramos mokiniams skyrimo“ kopiją (toliau – sprendimą), ją vizuoja ir nurodo Gimnazijos socialiniam pedagogui ir vyr. virėjui bei Dūkšto ir Mielagėnų skyrių virėjams teikti socialinę paramą dokumente nurodytiems mokiniams.
4. Gimnazijoje socialinis pedagogas paruošia daugkartinio naudojimo vardinius talonus ir pateikia juos su gautuoju sprendimu vyr. virėjui. Sprendimo kopiją pakabina mokiniams skirtame stende. Dūkšto ir Mielagėnų skyrių virėjus apie naujai nemokamai valgančius mokinius informuoja raštinės vedėjas.
5. Iš socialinio pedagogo gavęs sprendimo kopiją ir talonus, vyr. virėjas (Dūkšto ir Mielagėnų skyrių virėjai gavę sprendimo kopijas) sudaro nemokamai maitinamų mokinių sąrašą.
6. Pradinių klasių mokytojai ir vyresnių klasių paskirti atsakingi mokiniai kiekvieną dieną po pirmos/antros pamokos perdeda vardinius talonus iš vienos dėžutės į kitą priklausomai, kiek tą dieną bus nemokamai valgančių mokinių klasėje.
7. Vyr. virėjas (Dūkšto ir Mielagėnų skyrių virėjai) kiekvieną dieną pildo elektroninį mokinių nemokamo maitinimo registravimo dienyną ir iki kito mėnesio 2 dienos duomenis išspausdina ir pateikia Gimnazijos vyr. buhalteriui, kuris pasirašytą ataskaitą apie mėnesio nemokamą mokinių maitinimą pateikia Ignalinos rajono savivaldybės administracijos socialinės paramos ir kaimo reikalų skyriui.
8. Nemokamų pietų, pusryčių ir maitinimo atostogų metu Gimnazijos organizuojamose dieninėse vasaros poilsio stovyklose (atsižvelgiant į mokinio buvimo stovyklose trukmę) vienos dienos kainos vienam mokiniui sudarant valgiaraščius, kurie derinami su Utenos visuomenės sveikatos centro Ignalinos filialu, nustatomos vadovaujantis Sveikatos apsaugos ministerijos patvirtintu Pusryčių ir pietų patiekalų gamybai reikalingų produktų rinkinių sąrašu pagal mokinių amžiaus grupes.
9. Pakeitus mokyklą, mokiniui nemokamas maitinimas naujojoje mokykloje pradedamas teikti nuo pirmos mokymosi joje dienos. Ankstesnė mokykla pateikia pažymą naujai mokyklai apie mokinio teisę gauti nemokamą maitinimą ir raštu per 3 darbo dienas informuoja Socialinės paramos ir kaimo reikalų skyrių apie mokymosi įstaigos pakeitimą.
10. Mokiniams vietoje nemokamo maitinimo draudžiama išmokėti pinigus. Nemokami pietūs ir pusryčiai mokiniams, turintiems teisę į socialinę paramą pagal Kreipimosi dėl socialinės paramos mokiniams tvarkos aprašo 4, 5 punktus, teikiami maisto daviniu, jei mokinys dėl mokymosi sutrikimų ar sveikatos būklės yra mokomas individualiai namuose.
11. Vadovas sudaro ir tvirtina vaikų, kuriems bus teikiamas maisto davinys, sąrašą ir šio davinio išdavimo tvarką.
12. Vadovas įsakymu skiria atsakingą(-us) asmenį(-is) už maisto davinių išdavimą Gimnazijoje.
13. Maisto daviniai mokiniams išduodami kiekvieno mėnesio pirmą savaitę.
14. Į maisto davinius draudžiama dėti greitai gendančių maisto produktų. Maisto daviniai sudaromi vadovaujantis Lietuvos Respublikos sveikatos apsaugos ministro 2008 m. rugpjūčio 25 d. įsakymu Nr. V-816 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“.
15. Išdavus maisto davinius, Gimnazijoje visa apskaita tvarkoma taip, kaip nurodyta kituose šio aprašo punktuose.
16. Nustačius, kad per laikotarpį, kurį mokiniui teikiamas nemokamas maitinimas, pasikeitus aplinkybėms mokinys netenka teisės į šią paramą arba pareiškėjas yra pateikęs neteisingus duomenis apie gaunamas pajamas, šeimos narius ar kitus duomenis, reikalingus nemokamam maitinimui skirti, Socialinės paramos ir kaimo reikalų skyriaus vedėjo įsakymu nemokamas maitinimas mokiniui nutraukiamas ir ne vėliau kaip per 3 darbo dienas nuo šio įsakymo pasirašymo dienos Socialinės paramos ir kaimo reikalų skyrius informuoja Gimnaziją.
17. Nemokamas maitinimas mokiniui nutraukiamas kitą dieną po Socialinės paramos ir kaimo reikalų skyriaus vedėjo pasirašyto sprendimo „Dėl socialinės paramos mokiniui nutraukimo“ kopijos gavimo dienos.
18. Mokinių nemokamam maitinimui produktams įsigyti (įskaitant pridėtinės vertės mokestį) skiriamų lėšų dydį nustato savivaldybės administracija, vadovaudamasi Lietuvos Respublikos socialinės paramos mokiniams įstatymo (toliau – įstatymo) 7 straipsniu.
19. Už nemokamo maitinimo apskaitą Gimnazijoje atsakingas Vadovas.
20. Gimnazijos administracija, vadovaudamasi Lietuvos Respublikos socialinės apsaugos ir darbo ministro 2006 m. spalio 12 d. įsakymu Nr. A1-283 „Dėl teisės aktų, numatytų Lietuvos Respublikos socialinės paramos mokiniams įstatyme, patvirtinimo“ ir 2010 m. sausio 19 d. įsakymu Nr. A1-14 „Dėl Lietuvos Respublikos socialinės apsaugos ir darbo ministro 2006 m. spalio12 d. įsakymo Nr. A1-283 „Dėl teisės aktų, numatytų Lietuvos Respublikos socialinės paramos mokiniams įstatyme, patvirtinimo“ pakeitimo“, Socialinės paramos ir kaimo reikalų skyriui pateikia:
	1. kas mėnesį, iki kito mėnesio 3 dienos, informaciją apie panaudotas lėšas;
	2. kas mėnesį paraiškas – leidimus dėl lėšų mokinių nemokamam maitinimui;
	3. iki kiekvienų kalendorinių metų balandžio 20 dienos duomenis apie preliminarų lėšų poreikį nemokamam maitinimui ateinantiems metams finansuoti;
	4. kas ketvirtį, iki kito ketvirčio pirmo mėnesio 6 dienos, ketvirčio mokinių nemokamo maitinimo ataskaitą;
	5. kas ketvirtį, iki kito ketvirčio pirmo mėnesio 6 dienos, biudžeto išlaidų sąmatos įvykdymo ataskaitą (forma Nr. 2, patvirtinta Lietuvos Respublikos finansų ministro 2010 m. vasario 6 d. įsakymu Nr. IK-048), išlaidas nurodydama lito tikslumu.
21. Socialinės paramos ir kaimo reikalų skyrius mokinių nemokamam maitinimui gautas valstybės lėšas pagal Gimnazijos pateiktą paraišką perveda Gimnazijai.
22. **MOKINIŲ MOKAMO MAITINIMO ORGANIZAVIMAS**
23. Tėvai, pageidaujantys, kad jų vaikai būtų maitinami, pateikia Vadovui laisvos formos prašymą.
24. Pagal pateiktus tėvų prašymus socialinis pedagogas sudaro mokinių sąrašus, kuriuos pasirašo Vadovas, ir juos bei vardinius daugkartinio naudojimo talonus pateikia vyr. virėjui (Mielagėnų skyriuje virėjui tik mokinių sąrašus).
25. Vyr. virėjas (Mielagėnų skyriuje virėjas) pildo mokamai valgančių mokinių apskaitos žiniaraštį ir iki kito mėnesio 3 d. pateikia vyr. buhalteriui, kuris tėvams išrašo sąskaitą faktūrą. Tėvai pagal pateiktą sąskaitą faktūrą sumoka pinigus vyr. virėjui (Mielagėnų skyriuje virėjui) už praėjusio mėnesio vaiko maitinimo išlaidas.
26. Vyr. virėjas (Mielagėnų skyriuje virėjas) gautus pinigus už mokinių mokamą maitinimą sumoka į Ignalinos kredito unijoje esančią Gimnazijos sąskaitą, pinigų priėmimo kvitą prideda prie mėnesio mokamo mokinių maitinimo ataskaitos.
27. Už mokinių mokamo maitinimo organizavimą gimnazijoje atsakingas Vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maitinimo organizavimo ikimokyklinio

ugdymo, bendrojo ugdymo mokyklose ir vaikų

socialinės globos įstaigose tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

**VALGIARAŠČIO VERTINIMO PAŽYMA**

20\_\_m. \_\_\_\_\_\_\_\_\_\_\_\_d. Nr.\_\_\_\_\_

\_\_\_\_\_\_\_\_\_\_\_\_\_\_\_\_\_\_

(surašymo vieta)

Ikimokyklinio ugdymo, bendrojo ugdymo mokyklos ar vaikų socialinės globos įstaigos (tai, kas nereikalinga, išbraukti) pavadinimas, adresas:

\_

Maisto tiekimo įmonės pavadinimas, adresas:

\_

Valgiaraštį sudariusio asmens vardas, pavardė, pareigos:

\_

**Nustatyta:** (kokiais teisės aktais vadovaujantis atliktas vertinimas, kokie vertinimo rezultatai, kuo remiantis šie rezultatai gauti)

\_

\_

\_

\_

**Vertinimo išvada:** (nurodyti, kokių teisės aktų (teisės akto pavadinimas, straipsnis, dalis, punktas, papunktis) pažeidimai nustatyti)

\_

\_

**Nurodymas:**

\_

\_

\_

Vertinimo pažyma surašyta 2 egzemplioriais.

**Vertinimą atliko:**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_(atlikusio asmens pareigos) | \_\_\_\_\_\_\_\_\_\_\_\_\_\_\_\_\_\_(vardas ir pavardė) | \_\_\_\_\_\_\_\_\_\_\_\_(parašas) |

\_\_\_\_\_\_\_\_\_\_\_\_\_\_\_\_\_

Maitinimo organizavimo ikimokyklinio

ugdymo, bendrojo ugdymo mokyklose ir vaikų

socialinės globos įstaigose tvarkos aprašo

2 priedas

**VALGIARAŠČIŲ IR VAIKŲ MAITINIMO ATITIKTIES PATIKRINIMO ŽURNALAS**

|  |  |  |  |  |  |
| --- | --- | --- | --- | --- | --- |
| Data | Patikrinimo rezultatas(*atitinka / neatitikimo aprašymas*) | Siūlomi neatitikimų taisymai | Ištaisymo terminas(data, val.) | Įvykdyta(data, val.) | V., pavardė, parašas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_\_\_\_\_\_

Maitinimo organizavimo ikimokyklinio

ugdymo, bendrojo ugdymo mokyklose ir vaikų

socialinės globos įstaigose tvarkos aprašo

3 priedas

**MAISTO PRIEDŲ, KURIŲ NETURI BŪTI VAIKAMS MAITINTI SKIRTUOSE MAISTO PRODUKTUOSE, SĄRAŠAS**

**Dažikliai**:

|  |  |
| --- | --- |
| E 102 | tartrazinas |
| E 104 | chinolino geltonasis |
| E 110 | saulėlydžio geltonasis FCF, apelsinų geltonasis S |
| E 122 | azorubinas, karmosinas |
| E 123 | amarantas |
| E 124 | ponso 4R, košenilis raudonasis A |
| E 127 | eritrozinas |
| E 128 | raudonasis 2G |
| E 129 | alura raudonasis AC |
| E 131 | patentuotas mėlynasis V |
| E 132 | indigotinas, indigokarminas |
| E 133 | briliantinis mėlynasis FCF |
| E 142 | žaliasis S |
| E 151 | briliantinis juodasis BN, juodasis PN |
| E 154 | rudasis FK |
| E 155 | rudasis HT |
| E 180 | litolrubinas BK |

**Konservantai**:

|  |  |
| --- | --- |
| E 200 | sorbo rūgštis |
| E 202 | kalio sorbatas |
| E 203 | kalcio sorbatas |
| E 210 | benzoinė rūgštis |
| E 211 | natrio benzoatas |
| E 212 | kalio benzoatas |
| E 213 | kalcio benzoatas |

**Saldikliai**:

|  |  |
| --- | --- |
| E 950 | acesulfamas K |
| E 951 | aspartamas |
| E 952 | ciklamo rūgštis ir jos natrio bei kalcio druskos |
| E 954 | sacharinas ir jo natrio, kalio bei kalcio druskos |
| E 955 | sukralozė |
| E 957 | taumatinas |
| E 959 | neohesperidinas DC |
| E 962 | aspartamo-acesulfamo druska |

**Aromato ir skonio stiprikliai:**

|  |  |
| --- | --- |
| E 620 | Glutamo rūgštis |
| E 621 | Mononatrio glutamatas |
| E 622 | Monokalio glutamatas |
| E 623 | Kalcio glutamatas |
| E 624 | Monoamonio glutamatas |
| E 625 | Magnio glutamatas |
| E 626 | Guanilo rūgštis |
| E 627 | Dinatrio guanilatas |
| E 628 | Dikalio guanilatas |
| E 629 | Kalcio guanilatas |
| E 630 | Inozino rūgštis |
| E 631 | Dinatrio inozinatas |
| E 632 | Dikalio inozinatas |
| E 633 | Kalcio inozinatas |
| E 634 | Kalcio5´-ribonukleotidai |
| E 635 | Dinatrio5´-ribonukleotidai |

\_\_\_\_\_\_\_\_\_\_\_\_\_\_\_\_\_